Ghid de utilizare VAIO Seria VPCEH2/VPCEJ2/VPCEK2/VPCEL2

Referinţă

# Utilizarea dispozitivului Touch Pad

Glisând cu degetul pe touch pad, puteţi muta indicatorul pe ecranul computerului.
Cu indicatorul plasat pe elementul sau obiectul dorit, apăsaţi pe butonul din stânga sau din dreapta pentru a executa diverse comenzi sau pentru a afişa meniuri.

### Pentru a face clic

Cu indicatorul (1) plasat pe elementul sau obiectul dorit, apăsaţi o dată pe butonul din stânga (3).
În mod alternativ, loviţi o dată uşor pe touch pad (2).

### Pentru a face dublu clic

Cu indicatorul plasat pe elementul sau obiectul dorit, apăsaţi de două ori la rând pe butonul din stânga.
În mod alternativ, loviţi de două ori, rapid, pe touch pad.

### Pentru a face clic dreapta

Cu indicatorul plasat pe elementul sau obiectul dorit, apăsaţi o dată pe butonul din dreapta (4).
În funcţie de locaţia indicatorului, puteţi afişa diverse meniuri de comenzi rapide.

### Pentru a glisa

Cu indicatorul plasat pe obiectul dorit, apăsaţi o dată pe butonul din stânga şi, în timp ce ţineţi apăsat pe buton, glisaţi cu degetul pe touch pad.
În mod alternativ, loviţi de două ori, rapid, pe touch pad şi, la a doua lovitură, glisaţi cu degetul.

### Pentru a glisa şi a fixa

Glisaţi o pictogramă, precum un fişier, într-un folder sau într-o fereastră sau pictograma unui software în locaţia dorită şi eliberaţi butonul din stânga.
În mod alternativ, apăsaţi de două ori, rapid, pe pictogramă şi, la a doua apăsare, glisaţi cu degetul în locaţia dorită şi ridicaţi degetul de pe touch pad.

### Pentru a defila

Glisaţi degetul în sus şi în jos de-a lungul marginii din dreapta pentru a defila pe verticală în fereastra activă.
Glisaţi degetul în dintr-o parte în alta de-a lungul marginii de jos pentru a defila pe orizontală în fereastra activă.
Notă

- Este posibil ca funcţia de defilare să nu fie disponibilă, în funcţie de software-ul utilizat.

- Este posibil ca funcţia de defilare să fie dezactivată în mod implicit.

Sugestie

- Consultaţi fişierul de ajutor al dispozitivului touch pad pentru informaţii detaliate legate de modul de utilizare a dispozitivului touch pad.

Subiect asociat
Activarea/dezactivarea dispozitivului Touch Pad
Dezactivarea funcţiei de lovire a dispozitivului touch pad