Ghid de utilizare VAIO Seria VPCEH2/VPCEJ2/VPCEK2/VPCEL2

Concept

# Despre modul de economisire a energiei

Pe lângă modul de funcţionare normală, computerul dumneavoastră VAIO este prevăzut cu moduri de economisire a energiei pentru a conserva energia în timp ce nu utilizaţi computerul.

### Modul Repaus

În modul Repaus, toate dispozitivele nenecesare ale computerului VAIO sunt oprite, însă unele dispozitive rămân pornite pentru a menţine starea computerului, inclusiv datele la care lucraţi. Modul Repaus este util , de exemplu, atunci când faceţi o pauză scurtă.

### Modul Hibernare

În modul Hibernare, starea curentă a sistemului este salvată pe dispozitivul de stocare încorporat şi computerul VAIO este oprit. Modul Hibernare este util dacă nu intenţionaţi să utilizaţi computerul pentru un timp.

### Despre timpul necesar repornirii şi consumul de energie

Timpul necesar repornirii din modul Repaus este cel mai scurt, însă computerul VAIO aflat în modul Repaus consumă cea mai multă energie. Când computerul este oprit, timpul necesar pornirii computerului este mai lung decât cel necesar pentru reluarea activităţii din modurile de economisire a energiei, însă computerul poate conserva energie.
Notă

- În mod implicit, computerul dumneavoastră VAIO intră automat în modul Hibernare în momentul în care acumulatorul este pe punctul de a se descărca. Totuşi, în funcţie de aplicaţiile software aflate în execuţie în momentul respectiv şi de dispozitivele conectate, este posibil ca Windows să nu permită suspendarea activităţilor, aceasta ducând la eşuarea intrării în modul Hibernare. Dacă se întâmplă acest lucru şi acumulatorul se descarcă în totalitate, computerul se va opri, iar datele nesalvate se vor pierde.
  În timp ce computerul este alimentat de acumulator, salvaţi datele în mod frecvent şi treceţi manual computerul în modul Hibernare dacă este necesar.

Subiect asociat
Utilizarea modului Repaus
Utilizarea modului Hibernare
Note cu privire la utilizarea surselor de alimentare
Note cu privire la modul Repaus