# Bine aţi venit

Felicitări pentru achiziţionarea acestui computer VAIO(R).
Acest Ghid de utilizare - versiunea introductivă vă oferă informaţii limitate despre computerul dumneavoastră VAIO. Pentru a actualiza acest fişier la versiunea completă a Ghidului de utilizare, consultaţi Actualizarea Ghidului de utilizare la cea mai recentă versiune pentru mai multe informaţii.

### Cuprins

- Actualizarea Ghidului de utilizare la cea mai recentă versiune
- Conectarea la Internet
- Actualizarea computerului VAIO
- Soluţionarea problemelor computerului VAIO cu ajutorul VAIO Care
- Găsirea de informaţii de asistenţă
- Mărci înregistrate

^ În susul paginii

# Actualizarea Ghidului de utilizare la cea mai recentă versiune

Versiunea completă a Ghidului de utilizare este disponibilă online. Actualizaţi acest Ghid de utilizare - versiunea introductivă la versiunea completă, astfel încât să îl puteţi accesa oricând, chiar dacă sunteţi offline.
Cu versiunea completă a Ghidului de utilizare puteţi vizualiza informaţii despre:

- Descrierea componentelor
- Caracteristici şi instrucţiuni de funcţionare
- Precauţii
- Informaţii de depanare

### Notă

Va trebui să conectaţi computerul VAIO la Internet înainte de a efectua actualizarea la versiunea completă a Ghidului de utilizare. Consultaţi Conectarea la Internet pentru mai multe informaţii legate de conectarea computerului la Internet.

## Pentru a obţine versiunea completă a Ghidului de utilizare

Actualizând acest Ghid de utilizare - versiunea introductivă, puteţi obţine versiunea completă a Ghidului de utilizare, care conţine informaţii detaliate despre computerul dumneavoastră VAIO.

1. Conectaţi computerul VAIO la Internet.
2. Închideţi această fereastră şi apoi faceţi clic pe (Start), Toate programele şi din nou pe VAIO Manual.
3. Apare o fereastră în care vi se solicită să actualizaţi manualul. Urmaţi instrucţiunile de pe ecran.
Acest fişier va fi actualizat automat la versiunea completă a celui mai recent Ghid de utilizare.

### Sugestie

- Finalizarea actualizării poate dura mai mult timp.
- Dacă nu apare fereastra în care vi se solicită actualizarea Ghidului de utilizare, asiguraţi-vă că aţi conectat computerul VAIO la Internet şi repetaţi paşii de mai sus. Dacă fereastra de actualizare nu apare în continuare, lansaţi VAIO Update, astfel încât să puteţi găsi şi descărca manual Ghidul de utilizare. Consultaţi Actualizarea computerului VAIO mai multe informaţii despre VAIO Update.

## Pentru a vizualiza fişierele de ajutor pentru operaţii Windows şi software

Dacă aveţi probleme în timpul utilizării computerului VAIO, încercaţi să consultaţi Ajutor şi Asistenţă Windows sau fişierele de ajutor incluse în aplicaţii.
Pentru a accesa Ajutor şi Asistenţă Windows, faceţi clic pe (Start) şi pe Ajutor şi Asistenţă.
^ În susul paginii

# Conectarea la Internet

Va trebui să conectaţi computerul VAIO la Internet înainte de a descărca versiunea completă a Ghidului de utilizare.

## Înainte de conectarea la Internet

Înainte de a utiliza Internetul, va trebui să vă înregistraţi la un Furnizor de Servicii de Internet (ISP) şi să configuraţi dispozitivele necesare pentru conectarea computerului VAIO la Internet.
Următoarele tipuri de servicii de conectare la Internet pot fi oferite de Furnizorul de Servicii de Internet:

- Fibră până la domiciliu (FTTH)
- Linie digitală cu abonament (DSL)
- Modem cu cablu
- Satelit
- Linie comutată

Pentru mai multe informaţii despre dispozitivele necesare pentru accesul la Internet şi despre cum se conectează computerul VAIO la Internet, consultaţi Furnizorul de Servicii de Internet.
În continuare vă prezentăm, ca exemplu, una dintre metodele de conectare la Internet.

## Pentru a utiliza reţeaua (LAN)

Puteţi conecta computerul VAIO la reţele prin intermediul unui cablu LAN (nu este furnizat). Conectaţi un capăt al cablului LAN (nu este furnizat) la portul LAN de pe computer şi celălalt capăt la reţea. Pentru setări detaliate şi dispozitive necesare pentru accesul LAN, consultaţi administratorul de reţea.

### Notă

Metoda de conectare sau de configurare, precum şi dispozitivele necesare pot varia, în funcţie de mediul reţelei dumneavoastră.

## Pentru a utiliza reţeaua LAN fără fir (Wi-Fi)

Mai întâi trebuie să stabiliţi o comunicaţie LAN fără fir între computerul VAIO şi un punct de acces (nu este furnizat). Consultaţi, Ajutor şi Asistenţă Windows pentru mai multe informaţii.

## Pentru a porni comunicarea LAN fără fir cu VAIO Easy Connect

Puteţi configura cu uşurinţă comunicaţiile LAN fără fir, urmând instrucţiunile din VAIO Easy Connect. VAIO Easy Connect vă este de ajutor în special atunci când configuraţi pentru prima dată o conexiune fără fir la Internet de acasă sau când vă conectaţi la o reţea fără fir publică (hotspot Wi-Fi).

1. Faceţi clic pe (Start), Toate programele, VAIO Easy Connect şi pe Easy Internet Connection Setup.
2. Urmaţi instrucţiunile de pe ecran pentru a configura comunicaţii LAN fără fir.

^ În susul paginii

# Actualizarea computerului VAIO

Asiguraţi-vă că actualizaţi computerul VAIO, utilizând următoarele aplicaţii software pentru creşterea eficienţei, securităţii şi funcţionalităţii computerului.

### Notă

Computerul VAIO trebuie să fie conectat la Internet pentru a descărca actualizările.

## Pentru a utiliza Windows Update

Windows Update vă permite să creşteţi stabilitatea computerului dumneavoastră VAIO.

1. Faceţi clic pe (Start), Toate programele şi pe Windows Update.
2. Urmaţi instrucţiunile de pe ecran.

## Pentru a utiliza VAIO Update

VAIO Update vă notifică automat cu privire la noi actualizări disponibile pe Internet şi le descarcă şi le instalează pe computerul dumneavoastră VAIO.

1. Faceţi clic pe (Start), Toate programele şi pe VAIO Update.
2. Urmaţi instrucţiunile de pe ecran.

## Pentru a actualiza software-ul antivirus

Contribuiţi la protejarea computerului dumneavoastră VAIO împotriva ameninţărilor de securitate, menţinând la zi programele de securitate a Internetului cu cele mai recente actualizări. Puteţi descărca şi instala actualizările de pe site-ul Web al producătorului.

1. Faceţi clic pe (Start), Toate programele şi selectaţi software-ul antivirus.
2. Urmaţi instrucţiunile de pe ecran pentru a finaliza actualizările.

^ În susul paginii

# Soluţionarea problemelor computerului VAIO cu ajutorul VAIO Care

Cu VAIO Care, puteţi realiza cu regularitate verificări ale performanţei şi ajustări de sistem pentru computerul dumneavoastră VAIO, pentru a-l menţine la nivelul optim de funcţionare. Lansaţi VAIO Care ori de câte ori apare o problemă.
VAIO Care va furniza măsurile şi informaţiile de asistenţă corespunzătoare, necesare pentru soluţionarea problemei.

## Pentru a lansa VAIO Care

Apăsaţi butonul ASSIST în timp ce computerul VAIO este pornit.
Mai jos este prezentată, ca exemplu, o captură de ecran cu VAIO Care în limba engleză.

### Notă

Nu apăsaţi butonul ASSIST în timp ce computerul VAIO se află în modul Hibernare.

### Sugestie

- În mod alternativ, faceţi clic pe (Start), Toate programele şi pe VAIO Care pentru a lansa VAIO Care.
- Consultaţi fişierul ajutor inclus în VAIO Care pentru informaţii suplimentare.
- Dacă apăsaţi butonul ASSIST în timp ce computerul VAIO este oprit va fi lansat VAIO Care Rescue. VAIO Care Rescue poate fi utilizat pentru a recupera computerul în caz de urgenţă, de exemplu, atunci când nu porneşte Windows.

^ În susul paginii

# Găsirea de informaţii de asistenţă

Site-ul Web de asistenţă online Sony oferă acces instantaneu la informaţii legate de problemele întâlnite în mod obişnuit. Puteţi găsi informaţii de asistenţă, precum URL-ul site-ului Web de asistenţă în VAIO Care sau în Ghidul scurt de utilizare furnizat.

## Pentru a accesa site-ul de asistenţă online Sony din VAIO Care

1. Faceţi clic pe (Start), Toate programele şi pe VAIO Care.
2. Faceţi clic pe Contact Sony.
Mai jos este prezentată, ca exemplu, o captură de ecran cu VAIO Care în limba engleză.

^ În susul paginii

# Mărci înregistrate

- SONY şi sigla SONY sunt mărci înregistrate protejate ale Sony Corporation.
- VAIO, sigla VAIO şi alte nume de produse sau servicii Sony sunt mărci înregistrate sau mărci înregistrate protejate ale Sony Corporation.
- Toate celelalte nume de sisteme, produse şi servicii sunt mărci înregistrate ale proprietarilor lor.
- În manual, nu sunt specificate mărcile TM sau (R).

^ În susul paginii

Copyright 2011 Sony Corporation