Ghid de utilizare VAIO Seria VPCEH2/VPCEJ2/VPCEK2/VPCEL2

Referinţă

# Note cu privire la funcţia BLUETOOTH(R) <Modele prevăzute cu BLUETOOTH>

Înainte de a utiliza funcţia BLUETOOTH, citiţi cu atenţie următoarele măsuri de precauţie pentru o utilizare corectă.

- În unele ţări sau regiuni, utilizarea funcţiei BLUETOOTH fără fir poate fi restricţionată prin reglementări locale.

- Este posibil ca funcţia BLUETOOTH să nu funcţioneze cu unele dispozitive, în funcţie de producător sau de versiunea aplicaţiei software folosită de către producător. Verificaţi cerinţele de sistem ale dispozitivului BLUETOOTH înainte de achiziţionare.
  Pentru informaţii despre dispozitivele BLUETOOTH, vizitaţi site-ul Web de asistenţă VAIO.
  Unele dispozitive BLUETOOTH necesită autentificare (împerechere) înainte de a stabili o conexiune cu un alt dispozitiv. Realizaţi procesul de autentificare înainte de a vă conecta la astfel de dispozitive.

- Dispozitivele BLUETOOTH funcţionează în banda de 2,4 GHz, bandă utilizată de o gamă largă de dispozitive. Dispozitivele BLUETOOTH utilizează tehnologia pentru minimizarea interferenţei radio generate de alte dispozitive care folosesc aceeaşi bandă; totuşi, astfel de interferenţe radio pot avea ca rezultat viteze de comunicare mai lente, pot reduce distanţele de comunicare sau pot cauza întreruperi ale comunicării.

- Este posibil ca viteza şi raza de comunicare să varieze, în funcţie de următoarele condiţii:

- Distanţa dintre dispozitivele de comunicaţii

- Existenţa de obstacole între dispozitive

- Mediul înconjurător care include prezenţa pereţilor şi materialele din care sunt construiţi aceşti pereţi

- Configurarea dispozitivului

- Aplicaţiile software aflate în uz

- Starea semnalului radio
  Comunicaţiile pot fi întrerupte în funcţie de starea semnalului radio.

- În cazul în care computerul dumneavoastră VAIO este prevăzut cu BLUETOOTH Core Specification Version 2.1 + EDR (Specificaţia de bază BLUETOOTH, versiunea 2.1 + EDR), dacă sunt activate atât funcţia BLUETOOTH, cât şi funcţia LAN fără fir în banda de 2,4 GHz, pot avea loc interferenţe care să cauzeze viteze de comunicaţie mai lente sau alte probleme.

- Comunicaţiile de mare viteză dintre computerul dumneavoastră VAIO şi dispozitivele BLUETOOTH sunt posibile atunci când sunt conforme cu BLUETOOTH Core Specification Version 3.0 + HS (Specificaţia de bază BLUETOOTH, versiunea 3.0 + mare viteză). Pentru comunicaţii de mare viteză, activaţi atât funcţia LAN fără fir, cât şi funcţia BLUETOOTH pe computer.

- Este posibil ca fişierele mari să fie, câteodată, deteriorate în timpul transferului continuu, datorită limitărilor standardului BLUETOOTH şi interferenţei electromagnetice din mediul înconjurător.

- Conectarea mai multor dispozitive BLUETOOTH la computerul VAIO poate duce la aglomerarea canalului, având ca rezultat performanţa scăzută a dispozitivelor. Această situaţie este normală în cazul tehnologiei BLUETOOTH şi nu indică o defecţiune.

- Este posibil ca imaginea şi sunetul să nu fie sincronizate atunci când redaţi materiale video pe computerul VAIO cu sunet scos printr-un un dispozitiv BLUETOOTH conectat. Această situaţie este întâlnită frecvent în cazul tehnologiei BLUETOOTH şi nu indică o defecţiune.

- Toate dispozitivele BLUETOOTH trebuie să fie certificate prin procedura stipulată de Bluetooth SIG, pentru a se asigura conformitatea acestora cu specificaţiile BLUETOOTH.
  Chiar dacă sunt respectate specificaţiile BLUETOOTH, performanţa dispozitivelor individuale, specificaţiile şi procedurile de funcţionare pot varia. Este posibil ca nu în toate situaţiile să se poată face schimbul de date.

- Nu se garantează compatibilitatea tuturor dispozitivelor BLUETOOTH cu computerul dumneavoastră VAIO.

- Pentru a opri brusc funcţia BLUETOOTH, setaţi comutatorul WIRELESS la valoarea OFF.

Subiect asociat
Despre funcţia BLUETOOTH(R) <Modele prevăzute cu BLUETOOTH>
Comunicarea cu un alt dispozitiv BLUETOOTH(R), precum un mouse <Modele prevăzute cu BLUETOOTH>
Oprirea comunicaţiilor BLUETOOTH(R) <Modele prevăzute cu BLUETOOTH>
Despre securitatea BLUETOOTH(R) <Modele prevăzute cu BLUETOOTH>
Note cu privire la utilizarea funcţiei LAN fără fir